title: Komisjoni rakendusmäärus (EL) 2022/159, 4. veebruar 2022, millega kiidetakse heaks madala riskiastmega toimeaine Bacillus amyloliquefaciens tüvi IT-45 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmäärust (EL) nr 540/2011 (EMPs kohaldatav tekst)

text:
                  7.2.2022

                  ET

                  Euroopa Liidu Teataja

                  L 26/7

         KOMISJONI RAKENDUSMÄÄRUS (EL) 2022/159,
         4. veebruar 2022,
         millega kiidetakse heaks madala riskiastmega toimeaine Bacillus amyloliquefaciens tüvi IT-45 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmäärust (EL) nr 540/2011
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ (1) kehtetuks tunnistamise kohta, eriti selle artikli 13 lõiget 2 koostoimes kõnealuse määruse artikli 22 lõikega 1,
         ning arvestades järgmist:

                     (1)

                     Äriühingud Danstar Ferment AG ja Comercial Quimica Masso esitasid 26. juunil 2017 vastavalt määruse (EÜ) nr 1107/2009 artikli 7 lõikele 1 Prantsusmaale taotluse toimeaine Bacillus amyloliquefaciens tüve IT-45 heakskiitmiseks.

                     (2)

                     Vastavalt kõnealuse määruse artikli 9 lõikele 3 teatas referentliikmesriik Prantsusmaa 1. detsembril 2017 taotlejatele, teistele liikmesriikidele, komisjonile ja Euroopa Toiduohutusametile (edaspidi „toiduohutusamet“), et taotlus on vastuvõetav.

                     (3)

                     15. mail 2019 esitas referentliikmesriik komisjonile esialgse hindamisaruande (ja selle koopia toiduohutusametile), milles järeldati, et toimeaine Bacillus amyloliquefaciens tüvi IT-45 vastab eeldatavalt määruse (EÜ) nr 1107/2009 artiklis 4 sätestatud heakskiitmise kriteeriumidele.

                     (4)

                     Vastavalt määruse (EÜ) nr 1107/2009 artikli 12 lõikele 3 kehtestas toiduohutusamet taotlejatele tähtaja, mille jooksul esitada liikmesriikidele, komisjonile ja toiduohutusametile täiendavat teavet.

                     (5)

                     Pärast määruse (EÜ) nr 1107/2009 artikli 12 lõike 2 kohast pestitsiidina kasutamise riskihindamist käsitlevat vastastikust eksperdiarvamust leidis toiduohutusamet oma järelduses, mis edastati taotlejatele, liikmesriikidele ja komisjonile, et toimeaine Bacillus amyloliquefaciens tüvi IT-45 vastab eeldatavalt määruse (EÜ) nr 1107/2009 artiklis 4 sätestatud heakskiitmise kriteeriumidele. Toiduohutusamet tegi oma järeldused üldsusele kättesaadavaks (2).

                     (6)

                     21.–22. oktoobril 2021 esitas komisjon alalisele taime-, looma-, toidu- ja söödakomiteele toimeaine Bacillus amyloliquefaciens tüve IT-45 käsitleva läbivaatamisaruande ja toimeaine Bacillus amyloliquefaciens tüve IT-45 käsitleva asjaomase määruse eelnõu.

                     (7)

                     Taotlejatele anti võimalus esitada läbivaatamisaruande kohta märkusi.

                     (8)

                     Seoses vähemalt ühe läbivaatamisaruandes uuritud ja üksikasjalikult käsitletud toimeainet sisaldava taimekaitsevahendi ühe esitatud kasutusala puhul on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.

                     (9)

                     Kuna komisjon leiab, et toimeaine Bacillus amyloliquefaciens tüvi IT-45 on määruse (EÜ) nr 1107/2009 artikli 22 kohaselt madala riskiastmega toimeaine ja kuna seda toimeainet sisaldavad taimekaitsevahendid kujutavad eeldatavalt üksnes väikest riski inimeste ja loomade tervisele ning keskkonnale, võib selle heaks kiita kuni 15 aastaks. Inimeste, loomade ja keskkonna jaoks kriitilise tähtsusega probleeme ei tuvastatud.

                     (10)

                     Toimeaine Bacillus amyloliquefaciens tüvi IT-45 on mikroorganism, mis vastab ka määruse (EÜ) nr 1107/2009 artikli 22 lõikes 2 koostoimes kõnealuse määruse II lisa punktiga 5.2 kehtestatud tingimustele. Seepärast on asjakohane toimeaine Bacillus amyloliquefaciens tüvi IT-45 madala riskiastmega ainena heaks kiita.

                     (11)

                     Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmäärust (EL) nr 540/2011 (3) seega vastavalt muuta.

                     (12)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiitmine
            Kiidetakse heaks I lisas kirjeldatud toimeaine Bacillus amyloliquefaciens tüvi IT-45.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. veebruar 2022

                  Komisjoni nimel

                  president

               Ursula VON DER LEYEN

            (1)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).

            (2)  „Conclusion on the Peer review of the pesticide risk assessment of the active substance Bacillus amyloliquefaciens strain IT-45“ (Järeldus toimeaine Bacillus amyloliquefaciens tüve IT-45 pestitsiidina kasutamise riskihindamist käsitleva vastastikuse eksperdiarvamuse kohta), EFSA Journal 2021; 19(5):6594. https://doi.org/10.2903/j.efsa.2021.6594.

            (3)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            I LISA

                        Tavanimetus, tunnuskoodid

                        IUPACi nimetus

                        Puhtus (1)

                        Heakskiidu kuupäev

                        Heakskiidu aegumise kuupäev

                        Erisätted

                           Bacillus amyloliquefaciens

                        IT-45

                        puudub

                           Bacillus amyloliquefaciens IT-45 nominaalsisaldus tehnilises tootes ja koostises on minimaalselt: 2 × 1013 CFU/kg, maksimaalselt: 6 × 1014 CFU/kg.
                        Olulised lisandid puuduvad

                        27. veebruar 2022

                        27. veebruar 2037

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toimeaine Bacillus amyloliquefaciens tüve IT-45 kohta koostatud läbivaatamisaruande järeldusi.

               (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.

            II LISA
            Rakendusmääruse (EL) nr 540/2011 lisa D osasse lisatakse järgmine kanne:

                           Nr

                           Tavanimetus, tunnuskoodid

                           IUPACi nimetus

                           Puhtus (1)

                           Heakskiidu kuupäev

                           Heakskiidu aegumise kuupäev

                           Erisätted

                           „35

                              Bacillus amyloliquefaciens IT-45

                           puudub

                              Bacillus amyloliquefaciens IT-45 nominaalsisaldus tehnilises tootes ja koostises on minimaalselt: 2 × 1013 CFU/kg, maksimaalselt: 6 × 1014 CFU/kg.
                           Olulised lisandid puuduvad

                           27. veebruar 2022

                           27. veebruar 2037

                           Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toimeaine Bacillus amyloliquefaciens tüve IT-45 kohta koostatud läbivaatamisaruande järeldusi.

               (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.“


title: Komisjoni rakendusmäärus (EL) 2022/160, 4. veebruar 2022, millega kehtestatakse kooskõlas Euroopa Parlamendi ja nõukogu määrusega (EL) 2017/625 teatava ametliku kontrolli ühtne miinimumsagedus liidu loomatervisenõuete täitmise kontrollimiseks ning tunnistatakse kehtetuks määrused (EÜ) nr 1082/2003 ja (EÜ) nr 1505/2006 (EMPs kohaldatav tekst)

text:
                  7.2.2022

                  ET

                  Euroopa Liidu Teataja

                  L 26/11

         KOMISJONI RAKENDUSMÄÄRUS (EL) 2022/160,
         4. veebruar 2022,
         millega kehtestatakse kooskõlas Euroopa Parlamendi ja nõukogu määrusega (EL) 2017/625 teatava ametliku kontrolli ühtne miinimumsagedus liidu loomatervisenõuete täitmise kontrollimiseks ning tunnistatakse kehtetuks määrused (EÜ) nr 1082/2003 ja (EÜ) nr 1505/2006
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 20 lõike 3 esimese lõigu punkti a,
         ning arvestades järgmist:

                     (1)

                     Määrusega (EL) 2017/625 on kehtestatud üldsätted sellise ametliku kontrolli kohta, mida pädev asutus teeb riskipõhiselt ja asjakohase sagedusega normide täitmise kontrollimiseks mitmes valdkonnas, sealhulgas loomatervise valdkonnas. Kõnealuses määruses on sätestatud ka ametliku kontrolli meetodid ja võtted, mis hõlmavad muu hulgas ettevõtjate kontrolli all olevate valduste, loomade ja kaupade ülevaatust.

                     (2)

                     Määrusega (EL) 2017/625 on ametliku kontrolli tegemiseks ette nähtud ühtne praktiline kord, mis tuleb kehtestada ametliku kontrolli ühtse miinimumsageduse suhtes, et vajaduse korral reageerida loomade tervist ähvardavatele eriomastele ohtudele ja riskidele, ning teha kindlaks, kas järgitakse taudiennetus- ja tauditõrjemeetmeid.

                     (3)

                     Enne Euroopa Parlamendi ja nõukogu määruse (EL) 2016/429 (2) jõustumist oli mitmes loomatervisealases õigusaktis sätestatud ametliku kontrolli, eelkõige ülevaatuse miinimumsageduse normid. Määrusega (EL) 2016/429 tunnistati kõnealused õigusaktid kehtetuks alates 21. aprillist 2021.

                     (4)

                     Komisjoni delegeeritud määrusega (EL) 2019/2035 (3) on kehtestatud muu hulgas haudejaamade ja kodulinde pidavate ettevõtete, kabiloomade ja kodulindude kogumise ettevõtete, koerte, kasside ja valgetuhkrute kogumiskeskuste, koerte, kasside ja valgetuhkrute varjupaikade, kontrollpunktide, kimalasi tootvate keskkonnast eraldatud ettevõtete, maismaaloomade karantiiniasutuste ja kinniste ettevõtete heakskiitmise nõuded.

                     (5)

                     Komisjoni delegeeritud määruses (EL) 2020/686 (4) on sätestatud sellistele veiste, sigade, lammaste, kitsede ja hobuslaste paljundusmaterjali ettevõtetele heakskiidu andmise nõuded, kust nimetatud loomade paljundusmaterjali teise liikmesriiki viiakse.

                     (6)

                     Komisjoni delegeeritud määruses (EL) 2020/691 (5) on sätestatud heakskiidu andmise nõuded teatavatele vesiviljelusettevõtetele ja vesiviljelusettevõtete rühmadele, kus peetakse suure loomaterviseriskiga veeloomi.

                     (7)

                     On oluline, et pädev asutus kontrolliks korrapäraste ametlike kontrollide, eelkõige määruse (EL) 2017/625 artikli 14 punktis b osutatud ülevaatuste abil, et loomi ja loomset paljundusmaterjali peetakse ja toodetakse jätkuvalt vastavalt ettevõtete ühtsetele heakskiitmise tingimustele, mille eesmärk on maandada riske ja ohte, mis on seotud määruses (EL) 2016/429 loetellu kantud taudide ja esilekerkivate taudidega. Selleks et reageerida kõnealustest taudidest tulenevatele inimeste ja loomade tervist ähvardavatele ühesugustele ohtudele ja riskidele, tuleks käesoleva määrusega kehtestada teatavates heakskiidetud ettevõtetes tehtavate ülevaatuste ühtsed miinimumsagedused.

                     (8)

                     Heakskiidetud loomse paljundusmaterjali ettevõtete puhul tuleks ülevaatuste ühtse miinimumsageduse puhul võtta arvesse veiste ja sigade sperma kogumise hooajavälist laadi.

                     (9)

                     Teatavates heakskiidetud vesiviljelusettevõtetes ja heakskiidetud vesiviljelusettevõtete rühmades tehtavate ülevaatuste ühtse miinimumsageduse puhul tuleks arvesse võtta kõnealuse ettevõtte või ettevõtete rühma riskide järjestust vastavalt komisjoni delegeeritud määrusele (EL) 2020/689 (6).

                     (10)

                     Seoses teatavate loomade identifitseerimise ja registreerimisega on komisjoni määrustes (EÜ) nr 1082/2003 (7) ja (EÜ) nr 1505/2006 (8) sätestatud igal aastal veiseid, lambaid ja kitsi pidavates ettevõtetes tehtavate kontrollide miinimumtase ning igas ettevõttes kontrollitavate loomade arv.

                     (11)

                     Delegeeritud määruses (EL) 2019/2035 on sätestatud ka veiste, lammaste ja kitsede identifitseerimise ja registreerimise üksikasjalikud nõuded, et tagada nende jälgitavus.

                     (12)

                     Selliste veiste, lammaste või kitsede tõttu, kes ei ole identifitseeritud ega registreeritud delegeeritud määruses (EL) 2019/2035 sätestatud nõuete kohaselt, võivad levida määruse (EL) 2016/429 loetellu kantud taudid ja esilekerkivad taudid. Selleks et maandada kõnealust inimeste ja loomade tervist ähvardavat ühesugust ohtu ja riski, kontrollida korrapäraselt, kas ettevõtjad täidavad delegeeritud määruses (EL) 2019/2035 sätestatud nõudeid, ning tagada määruse (EL) 2017/625 ühetaoline rakendamine, tuleks kehtestada veiste, lammaste ja kitsede identifitseerimise ja registreerimise ametliku kontrolli käigus tehtavate ülevaatuste ühtne miinimumsagedus.

                     (13)

                     Delegeeritud määrusega (EL) 2019/2035 ei tunnistatud määrusi (EÜ) nr 1082/2003 ja (EÜ) nr 1505/2006 sõnaselgelt kehtetuks. Õiguskindluse tagamiseks tuleks käesoleva määrusega need määrused kehtetuks tunnistada.

                     (14)

                     Käesolevas määrusega kehtestatud eeskirju tuleks seoses Põhja-Iirimaaga kohaldada Ühendkuningriigi suhtes vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga.

                     (15)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Reguleerimisese ja kohaldamisala
            Käesoleva määrusega kehtestatakse ametlike kontrollide, eelkõige loomade ja loomse paljundusmaterjali ülevaatuste ühtne miinimumsagedus ning tingimused, mille alusel neid peetakse või toodetakse järgmistes ettevõtetes:

                        a)

                        delegeeritud määruse (EL) 2019/2035 artikli 1 lõike 1 punktis a osutatud peetavate maismaaloomade ja haudemunade heakskiidetud ettevõtted;

                        b)

                        delegeeritud määruse (EL) 2020/686 artiklis 3 osutatud loomse paljundusmaterjali heakskiidetud ettevõtted;

                        c)

                        määruse (EL) 2016/429 artikli 176 lõike 1 kohaselt heaks kiidetud teatavad vesiviljelusettevõtted ja kõnealuse määruse artikli 177 kohaselt heaks kiidetud vesiviljelusettevõtete rühmad;

                        d)

                        delegeeritud määruse (EL) 2019/2035 artikli 1 lõike 1 punktis a osutatud peetavate maismaaloomade registreeritud ettevõtted, kus peetakse veiseid, lambaid või kitsi.

            Artikkel 2
            Mõisted
            Käesolevas määruses kasutatakse järgmisi mõisteid, mis on sätestatud määruses (EL) 2016/429, delegeeritud määruses (EL) 2019/2035, delegeeritud määruses (EL) 2020/686, delegeeritud määruses (EL) 2020/688 (9) ja delegeeritud määruses (EL) 2020/990 (10):

                        a)

                        „ettevõte“ – määruse (EL) 2016/429 artikli 4 punktis 27 määratletud tähenduses;

                        b)

                        „haudejaam“ – määruse (EL) 2016/429 artikli 4 punktis 47 määratletud tähenduses;

                        c)

                        „kogumine“ – määruse (EL) 2016/429 artikli 4 punktis 49 määratletud tähenduses;

                        d)

                        „koerte, kasside ja valgetuhkrute kogumiskeskus“ – delegeeritud määruse (EL) 2019/2035 artikli 2 punktis 7 määratletud tähenduses;

                        e)

                        „varjupaik“ – delegeeritud määruse (EL) 2019/2035 artikli 2 punktis 8 määratletud tähenduses;

                        f)

                        „kontrollpunkt“ – delegeeritud määruse (EL) 2019/2035 artikli 2 punktis 9 määratletud tähenduses;

                        g)

                        „keskkonnast eraldatud tootmisettevõte“ – delegeeritud määruse (EL) 2019/2035 artikli 2 punktis 10 määratletud tähenduses;

                        h)

                        „heakskiidetud karantiiniasutus“ – delegeeritud määruse (EL) 2020/688 artikli 3 punktis 9 määratletud tähenduses;

                        i)

                        „kinnine ettevõte“ – määruse (EL) 2016/429 artikli 4 punktis 48määratletud tähenduses;

                        j)

                        „heakskiidetud loomse paljundusmaterjali ettevõte“ – delegeeritud määruse (EL) 2020/686 artikli 2 punktis 2 määratletud tähenduses;

                        k)

                        „heakskiidetud vesiviljelusettevõte“ – delegeeritud määruse (EL) 2020/990 artikli 2 punktis 10 määratletud tähenduses;

                        l)

                        „heakskiidetud vesiviljelusettevõtete rühm“ – delegeeritud määruse (EL) 2020/990 artikli 2 punktis 11 määratletud tähenduses.

            Artikkel 3
            Teatavates heakskiidetud ettevõtetes tehtavate ülevaatuste ühtne miinimumsagedus
            Liikmesriikide (11) pädevad asutused teevad vähemalt kord kalendriaastas ametlikku kontrolli, eelkõige ülevaatusi, mille käigus kontrollitakse loomi ja haudemune ning seda, millistes tingimustes neid loomi ja haudemune peetakse või toodetakse, tema territooriumil asuvates pädevalt asutuselt heakskiidu saanud järgmist liiki ettevõtetes:

                        a)

                        haudejaamad ja kodulinde pidavad ettevõtted;

                        b)

                        kabiloomade ja kodulindude kogumise ettevõtted;

                        c)

                        koerte, kasside ja valgetuhkrute kogumiskeskused;

                        d)

                        koerte, kasside ja valgetuhkrute varjupaigad;

                        e)

                        kontrollpunktid;

                        f)

                        kimalasi tootvad keskkonnast eraldatud ettevõtted;

                        g)

                        heakskiidetud karantiiniasutused;

                        h)

                        kinnised ettevõtted.

            Artikkel 4
            Heakskiidetud loomse paljundusmaterjali ettevõtetes tehtavate ülevaatuste ühtne miinimumsagedus
            Liikmesriikide pädevad asutused teevad igal kalendriaastal ametlikku kontrolli, eelkõige ülevaatusi, mille käigus kontrollitakse loomset paljundusmaterjali (v.a haudemunad) ja seda, millistes tingimustes seda loomset paljundusmaterjali toodetakse, tema territooriumil asuvates pädevalt asutuselt heakskiidu saanud järgmist liiki ettevõtetes:

                        a)

                        vähemalt kaks korda kalendriaastas veiste ja sigade seemendusjaamades;

                        b)

                        vähemalt üks kord kalendriaastas:

                                    i)

                                    lammaste, kitsede ja hobuslaste seemendusjaamades;

                                    ii)

                                    embrüokogumis- või embrüotootmisrühmades;

                                    iii)

                                    loomse paljundusmaterjali töötlemisettevõtetes;

                                    iv)

                                    loomse paljundusmaterjali säilituskeskustes.

            Artikkel 5
            Teatavates heakskiidetud vesiviljelusettevõtetes ja teatavates heakskiidetud vesiviljelusettevõtete rühmades tehtavate ülevaatuste ühtne miinimumsagedus
            Liikmesriigi pädev asutus teeb ametlikku kontrolli, eelkõige ülevaatusi, mille käigus kontrollitakse vesiviljelusloomi ja seda, millistes tingimustes neid loomi peetakse, tema territooriumil asuvates teatavates heakskiidetud vesiviljelusettevõtetes ja heakskiidetud vesiviljelusettevõtete rühmades. Kõnealuse ametliku kontrolli puhul võetakse arvesse pädeva asutuse poolt vastavalt delegeeritud määruse (EL) 2020/689 VI lisa 1. osa 1. peatüki punktile 1.2 kindlaks määratud heakskiidetud vesiviljelusettevõtte või heakskiidetud vesiviljelusettevõtete rühma riskide järjestust või kõnealuse määruse artikli 73 lõike 3 punktis b osutatud sõltuvates bioturvarühmikutes asuvate ettevõtete riskide järjestust järgmiselt:

                        a)

                        vähemalt üks kord kalendriaastas kontrollitakse suure riskiga ettevõtteid;

                        b)

                        vähemalt kord kahe kalendriaasta jooksul kontrollitakse keskmise riskiga ettevõtteid;

                        c)

                        vähemalt kord kolme kalendriaasta jooksul kontrollitakse väikese riskiga ettevõtteid.

            Artikkel 6
            Veiseid, lambaid ja kitsi pidavates ettevõtetes tehtavate ülevaatuste ühtne miinimumsagedus
            Liikmesriigi pädev asutus teeb igal kalendriaastal ametlikku kontrolli, eelkõige ülevaatusi, mille käigus kontrollitakse veiste, lammaste ja kitsede identifitseerimist ja registreerimist vähemalt 3 % tema territooriumil asuvates ettevõtetes.

            Artikkel 7
            Kehtetuks tunnistamine

               1.   Määrused (EÜ) nr 1082/2003 ja (EÜ) nr 1505/2006 tunnistatakse kehtetuks.

               2.   Viiteid kehtetuks tunnistatud määrustele käsitatakse viidetena käesolevale määrusele ja loetakse vastavalt lisa vastavustabelile.

            Artikkel 8
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. veebruar 2022

                  Komisjoni nimel

                  president

               Ursula VON DER LEYEN

            (1)  ELT L 95, 7.4.2017, lk 1.

            (2)  Euroopa Parlamendi ja nõukogu 9. märtsi 2016. aasta määrus (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus) (ELT L 84, 31.3.2016, lk 1).

            (3)  Komisjoni 28. juuni 2019. aasta delegeeritud määrus (EL) 2019/2035, millega täiendatakse Euroopa Parlamendi ja nõukogu määrust (EL) 2016/429 seoses maismaaloomade pidamise ettevõtteid ja haudejaamu ning teatavate peetavate maismaaloomade ja haudemunade jälgitavust käsitlevate eeskirjadega (ELT L 314, 5.12.2019, lk 115).

            (4)  Komisjoni 17. detsembri 2019. aasta delegeeritud määrus (EL) 2020/686, millega täiendatakse Euroopa Parlamendi ja nõukogu määrust (EL) 2016/429 seoses loomse paljundusmaterjali ettevõtete heakskiitmise ning teatavate peetavate maismaaloomade paljundusmaterjali liidusisese liikumise jälgitavus- ja loomatervisenõuetega (ELT L 174, 3.6.2020, lk 1).

            (5)  Komisjoni 30. jaanuari 2020. aasta delegeeritud määrus (EL) 2020/691, millega täiendatakse Euroopa Parlamendi ja nõukogu määrust (EL) 2016/429 seoses vesiviljelusettevõtteid ja veeloomade vedajaid käsitlevate eeskirjadega (ELT L 174, 3.6.2020, lk 345).

            (6)  Komisjoni 17. detsembri 2019. aasta delegeeritud määrus (EL) 2020/689, millega täiendatakse Euroopa Parlamendi ja nõukogu määrust (EL) 2016/429 seoses teatavate loetellu kantud ja esilekerkivate taudide seire, likvideerimisprogrammide ja taudivaba staatuse eeskirjadega (ELT L 174, 3.6.2020, lk 211).

            (7)  Komisjoni 23. juuni 2003. aasta määrus (EÜ) nr 1082/2003, millega sätestatakse Euroopa Parlamendi ja nõukogu määruse (EÜ) nr 1760/2000 üksikasjalikud rakenduseeskirjad veiste identifitseerimise ja registreerimise süsteemi raames läbiviidava kontrolli miinimumtaseme kohta (ELT L 156, 25.6.2003, lk 9).

            (8)  Komisjoni 11. oktoobri 2006. aasta määrus (EÜ) nr 1505/2006, millega rakendatakse nõukogu määrust (EÜ) nr 21/2004 seoses lammaste ja kitsede identifitseerimise ja registreerimise raames läbi viidava kontrolli miinimumtasemega (ELT L 280, 12.10.2006, lk 3).

            (9)  Komisjoni 17. detsembri 2019. aasta delegeeritud määrus (EL) 2020/688, millega täiendatakse Euroopa Parlamendi ja nõukogu määrust (EL) 2016/429 seoses maismaaloomade ja haudemunade liidusisest liikumist käsitlevate loomatervisenõuetega (ELT L 174, 3.6.2020, lk 140).

            (10)  Komisjoni 28. aprilli 2020. aasta delegeeritud määrus (EL) 2020/990, millega täiendatakse Euroopa Parlamendi ja nõukogu määrust (EL) 2016/429 seoses veeloomade ja neilt saadud loomsete saaduste liidusisese liikumisega seotud loomatervisenõuete ja sertifikaate käsitlevate nõuetega (ELT L 221, 10.7.2020, lk 42).

            (11)  Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga hõlmavad käesolevas määruses olevad viited liikmesriikidele Ühendkuningriiki seoses Põhja-Iirimaaga.

            LISA
            Vastavustabelid, millele on osutatud artikli 7 lõikes 2
            1.   Määrus (EÜ) nr 1082/2003

                        Määrus (EÜ) nr 1082/2003

                        Käesolev määrus

                        Artikkel 1

                        -

                        Artikli 2 lõige 1

                        Artikkel 6

                        Artikli 2 lõige 2

                        -

                        Artikli 2 lõige 3

                        -

                        Artikli 2 lõige 4

                        -

                        Artikli 2 lõige 5

                        -

                        Artikli 2 lõige 6

                        -

                        Artikkel 3

                        -

                        Artikkel 4

                        -

                        Artikkel 5

                        -

                        I lisa

                        -

                  2.   Määrus (EÜ) nr 1505/2006

                        Määrus (EÜ) nr 1505/2006

                        Käesolev määrus

                        Artikkel 1

                        -

                        Artikkel 2

                        -

                        Artikkel 3

                        -

                        Artikkel 4

                        -

                        Artikli 5 lõike 1 esimene lõik

                        Artikkel 6

                        Artikli 5 lõike 1 teine lõik

                        -

                        Artikli 5 lõike 2 esimene lõik

                        -

                        Artikli 5 lõike 2 teine lõik

                        -

                        Artikkel 6

                        -

                        Artikkel 7

                        -

                        Lisa

                        -


title: Komisjoni rakendusmäärus (EL) 2022/158, 4. veebruar 2022, millega muudetakse rakendusmäärust (EL) 2020/1641 inimtoiduks ettenähtud elusate, jahutatud, külmutatud või töödeldud kahepoolmeliste molluskite, okasnahksete, mantelloomade ja meritigude impordi kohta Ameerika Ühendriikidest (EMPs kohaldatav tekst)

text:
                  7.2.2022

                  ET

                  Euroopa Liidu Teataja

                  L 26/1

         KOMISJONI RAKENDUSMÄÄRUS (EL) 2022/158,
         4. veebruar 2022,
         millega muudetakse rakendusmäärust (EL) 2020/1641 inimtoiduks ettenähtud elusate, jahutatud, külmutatud või töödeldud kahepoolmeliste molluskite, okasnahksete, mantelloomade ja meritigude impordi kohta Ameerika Ühendriikidest
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 129 lõiget 1,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (2) eriti selle artikli 238 lõiget 3,
         ning arvestades järgmist:

                     (1)

                     Määrusega (EL) 2017/625 on kehtestatud üldnõuded ametliku kontrolli toimingute jaoks, millega kontrollitakse selliste eeskirjade täitmist, mille eesmärk on inimestele ja loomadele otseselt või keskkonna kaudu avalduvaid riske ära hoida ja kõrvaldada või vähendada need vastuvõetava tasemeni.

                     (2)

                     Eelkõige on määruses (EL) 2017/625 sätestatud kolmandatest riikidest või nende piirkondadest pärit loomade ja kaupade, sealhulgas inimtoiduks ettenähtud toidu liitu sisenemise üldtingimused. Määruse (EL) 2017/625 artikliga 129 on komisjonile antud õigus tunnistada, et kolmandate riikide või nende piirkondade kohaldatavad meetmed on samaväärsed kõnealuse määruse artikli 1 lõikes 2 osutatud normidega sätestatud nõuetega, kui kolmandad riigid esitavad selle kohta objektiivsed tõendid. Samuti antakse sellega komisjonile õigus sätestada sellistest kolmandatest riikidest või nende piirkondadest pärit loomade ja kaupade liitu toomise tingimused, eelkõige seoses kõnealuste kaupadega kaasas olevate ametlike sertifikaatide või kinnituste laadi ja sisuga.

                     (3)

                     Kooskõlas komisjoni rakendusmäärusega (EL) 2020/1641 (3) on meetmed, mida kohaldatakse Massachusettsi ja Washingtoni osariikides rahvatervise kaitseks seoses inimtoiduks ettenähtud elusate, jahutatud, külmutatud või töödeldud kahepoolmeliste molluskite, okasnahksete, mantelloomade ja meritigude tootmise ja turulelaskmisega, samaväärsed määruse (EL) 2017/625 artikli 1 lõike 2 punktis a osutatud toiduohutust käsitlevate normidega sätestatud nõuetega.

                     (4)

                     Rakendusmäärusega (EL) 2020/1641 on kehtestatud ametliku sertifikaadi näidis inimtoiduks ettenähtud elusate, jahutatud, külmutatud või töödeldud kahepoolmeliste molluskite, okasnahksete, mantelloomade ja meritigude impordiks Ameerika Ühendriikidest. Ametliku sertifikaadi näidise kohaselt peab ametlik inspektor tõendama, et kõnealuste kaupade tootmise ja turulelaskmise suhtes kohaldatavad meetmed on samaväärsed määruse (EL) 2017/625 artikli 1 lõike 2 punktis a osutatud toiduohutust käsitlevate normidega sätestatud nõuetega.

                     (5)

                     Kooskõlas meetmetega, mis on kokku lepitud USA Toidu- ja Ravimiameti osakonnaga, kes vastutab inimtoiduks ettenähtud elusate, jahutatud, külmutatud või töödeldud kahepoolmeliste molluskite, okasnahksete, mantelloomade ja meritigude liitu eksportimise eest, tuleks rakendusmäärusega (EL) 2020/1641 kehtestatud ametliku sertifikaadi näidist kohandada vastavalt kõnealuste kaupade liitu eksportimise asjakohasele vormile. Eelkõige tuleks ametliku sertifikaadi näidises märkida saadetiste lähetamise kuupäev. Lisaks tuleks esitada teave selle kohta, kas kaup on sertifitseeritud inimtoiduna või lõpptarbija jaoks.

                     (6)

                     Lisaks rakendusmääruses (EL) 2020/1641 kehtestatud ametliku sertifikaadi näidise rahvatervisenõuetele tuleks komisjoni rakendusmääruses (EL) 2018/1882 (4) loetletud liikidesse kuuluvaid inimtoiduks ettenähtud elusaid kahepoolmelisi molluskeid ja nendest molluskitest saadud loomseid saadusi, mis on ette nähtud edasiseks töötlemiseks liidus enne inimtoiduks kasutamist, liitu tuua üksnes juhul, kui nendele on lisatud ametlik sertifikaat, mis sisaldab asjakohaseid loomatervise kinnitusi. Selleks et täita loomatervisenõudeid, mis annavad samaväärseid tagatisi ELi õigusaktides sätestatuga, peaks ametliku sertifikaadi näidis sisaldama üldisi loomatervisenõudeid liitu toomise kohta, nagu on sätestatud komisjoni delegeeritud määruse (EL) 2020/692 (5) artikli 6 lõike 1 punktides a ja b, artikli 6 lõikes 2, artikli 7 lõikes 1 ja artiklis 8, ning konkreetseid loomatervisenõudeid kõnealuste kaupade liitu toomise kohta, nagu on sätestatud delegeeritud määruse (EL) 2020/692 artikli 167 punktis a, punkti c alapunktides ii ja iii ning punktis d, samuti artikli 169 lõigetes 1 ja 2.

                     (7)

                     Seepärast tuleks rakendusmäärust (EL) 2020/1641 vastavalt muuta.

                     (8)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2020/1641 lisa asendatakse käesoleva määruse lisa tekstiga.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. veebruar 2022

                  Komisjoni nimel

                  president

               Ursula VON DER LEYEN

            (1)  ELT L 95, 7.4.2017, lk 1.

            (2)  ELT L 84, 31.3.2016, lk 1.

            (3)  Komisjoni 5. novembri 2020. aasta rakendusmäärus (EL) 2020/1641 inimtoiduks ettenähtud elusate, jahutatud, külmutatud või töödeldud kahepoolmeliste molluskite, okasnahksete, mantelloomade ja meritigude impordi kohta Ameerika Ühendriikidest (ELT L 370, 6.11.2020, lk 4).

            (4)  Komisjoni 3. detsembri 2018. aasta rakendusmäärus (EL) 2018/1882, milles käsitletakse loetellu kantud taudide kategooriate suhtes teatavate taudiennetuse ja -tõrje eeskirjade kohaldamist ning millega kehtestatakse nimekiri liikidest ja liigirühmadest, mis kujutavad endast arvestatavat riski kõnealuste loetellu kantud taudide levimisel (ELT L 308, 4.12.2018, lk 21).

            (5)  Komisjoni 30. jaanuari 2020. aasta delegeeritud määrus (EL) 2020/692, millega täiendatakse Euroopa Parlamendi ja nõukogu määrust (EL) 2016/429 seoses teatavate loomade, loomse paljundusmaterjali ja loomsete saaduste saadetiste liitu sissetoomise ning nende järgneva liikumise ja käitlemise eeskirjadega (ELT L 174, 3.6.2020, lk 379).

            LISA
            AMETLIKU SERTIFIKAADI NÄIDIS INIMTOIDUKS ETTENÄHTUD ELUSATE, JAHUTATUD, KÜLMUTATUD VÕI TÖÖDELDUD KAHEPOOLMELISTE MOLLUSKITE, OKASNAHKSETE, MANTELLOOMADE JA MERITIGUDE LIITU TOOMISEKS AMEERIKA ÜHENDRIIKIDEST

                           Ameerika Ühendriigid (USA)

                           Veterinaarsertifikaat impordiks ELi

                        II osa. Sertifitseerimine

                                    II.

                                    Tervishoiualane teave

                                    II.a.

                                    Sertifikaadi viitenumber

                        II.b.

                                    II.1.

                                    Inimeste terviseohutuse kinnitus inimtoiduks ettenähtud elusate, jahutatud, külmutatud või töödeldud kahepoolmeliste molluskite, okasnahksete, mantelloomade ja meritigude kohta
                                    Mina, allakirjutanu, kinnitan, et

                                                —

                                                siinkirjeldatud tooted vastavad Ameerika Ühendriikide asjakohastele standarditele ja Ameerika Ühendriikide kahepoolmeliste molluskite regulatiivse kontrolli programmi nõuetele ning on toodetud nendega kooskõlas;

                                                —

                                                siinkirjeldatud tooted on märgistatud kui tooted, mis ei ole ette nähtud vette asetamiseks ega kokkupuuteks veega ELis;

                                                —

                                                kogu välisriigist pärinev karploomade materjal, mida toodetes kasutatakse, on pärit kolmandatest riikidest/ettevõtetest/kasvatuspiirkondadest, millel on luba eksportida elusaid kahepoolmelisi molluskeid ELi.

                                    (1) (2)[II.2.

                                    Loetellu kantud liikide inimtoiduks ettenähtud elusate kahepoolmeliste molluskite
                                    (3)
                                    loomatervise kinnitus
                                    Mina, allakirjutanud veterinaarjärelevalve ametnik, kinnitan, et I osas lahtris I.18 kirjeldatud veeloomad vastavad järgmistele nõuetele:

                                                II.2.1.

                                                üldised loomatervisenõuded liitu sisenemiseks, mis on sätestatud komisjoni delegeeritud määruse (EL) 2020/692 (1) artikli 6 lõike 1 punktides a(4) ja b, artikli 6 lõikes 2, artikli 7 lõikes 1 ja artiklis 8;

                                                II.2.2.

                                                konkreetsed loomatervisenõuded selliste kaupade liitu sisenemiseks, mille suhtes kohaldatakse käesolevat sertifikaati ja mis on sätestatud delegeeritud määruse (EL) 2020/692 artikli 167 punktis a, punkti c alapunktides ii ja iii ning punktis d, samuti artikli 169 lõigetes 1 ja 2.]

                           Märkused

                        Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes sama protokolli 2. lisaga, hõlmavad käesoleva sertifikaadi viited Euroopa Liidule Ühendkuningriiki seoses Põhja-Iirimaaga.

                        I osa

                                    —

                                    Lahter I.8. Päritolupiirkond: USAs kogumise osariik ja heakskiidetud tootmispiirkonna kood.

                              II osa

                                    (1)

                                    Käesoleva sertifikaadi osa II.2 kohaldatakse üksnes järgmiste inimtoiduks ettenähtud elusate kahepoolmeliste molluskite kaupade suhtes:

                                                a)

                                                loetellu kantud liikidesse kuuluvad molluskid, keda transporditakse ilma veeta ja kes on pakendatud ja märgistatud inimtoiduna vastavalt Euroopa Parlamendi ja nõukogu määruses (EÜ) nr 853/2004 (2) nende loomade kohta sätestatud konkreetsetele nõuetele ja kes veekeskkonda tagasilastuna enam ellu ei jääks;

                                                b)

                                                loetellu kantud liikidesse kuuluvad molluskid, keda transporditakse veeta ja kes on ette nähtud inimtoiduks ilma edasise töötlemiseta, tingimusel et need on pakendatud jaemüügiks vastavalt määruses (EÜ) nr 853/2004 sätestatud pakendinõuetele;

                                                c)

                                                molluskid, kes on pakendatud ja ette nähtud inimtoiduks kooskõlas määruses (EÜ) nr 853/2004 esitatud selliseid loomi käsitlevate konkreetsete nõuetega ning on ette nähtud edasiseks töötlemiseks ilma ajutise ladustamiseta töötlemiskohas.

                                    (2)

                                    Osa II.2 ei kohaldata ja see tuleks kustutada, kui saadetis koosneb looduses vabalt elavatest veeloomadest, kes lossitakse kalalaevadelt.

                                    (3)

                                    Komisjoni rakendusmääruse (EL) 2018/1882 lisas esitatud tabeli 3. ja 4. veerus loetletud liigid (3). Tabeli 4. veerus loetletud liike käsitatakse siirutajatena ainult delegeeritud määruse (EL) 2020/692 artikli 171 punktis 1 sätestatud tingimustel.

                                    (4)

                                    Kus taud on asjakohane ja teatamiskohustuslik.

                                    (5)

                                    Allakirjutaja:

                                                —

                                                veterinaarjärelevalve ametnik, kui osa II.2 kohane loomatervise kinnitus on täidetud;

                                                —

                                                sertifikaati välja andev ametnik või veterinaarjärelevalve ametnik, kui osa II.2 kohane loomatervise kinnitus kustutatakse.

                           [Veterinaarjärelevalve ametnik]
                           (5)
                           / [Sertifikaati välja andev ametnik]
                           (5)

                        Nimi (trükitähtedega)___________________________________
                        Kvalifikatsioon ja ametinimetus___________________________
                        Kuupäev____________________________________________
                        Allkiri______________________________________________
                        Tempel

               (1)  Komisjoni 30. jaanuari 2020. aasta delegeeritud määrus (EL) 2020/692, millega täiendatakse Euroopa Parlamendi ja nõukogu määrust (EL) 2016/429 seoses teatavate loomade, loomse paljundusmaterjali ja loomsete saaduste saadetiste liitu sissetoomise ning nende järgneva liikumise ja käitlemise eeskirjadega (ELT L 174, 3.6.2020, lk 379).

               (2)  Euroopa Parlamendi ja nõukogu 29. aprilli 2004. aasta määrus (EÜ) nr 853/2004, millega sätestatakse loomset päritolu toidu hügieeni erireeglid (ELT L 139, 30.4.2004, lk 55).

               (3)  Komisjoni 3. detsembri 2018. aasta rakendusmäärus (EL) 2018/1882, milles käsitletakse loetellu kantud taudide kategooriate suhtes teatavate taudiennetuse ja -tõrje eeskirjade kohaldamist ning millega kehtestatakse nimekiri liikidest ja liigirühmadest, mis kujutavad endast arvestatavat riski kõnealuste loetellu kantud taudide levimisel (ELT L 308, 4.12.2018, lk 21).